Flere danske politikere har på det seneste berettet om, at der gemmer sig terrorister blandt de flygtninge, der for tiden kommer til Danmark. Blandt andre Dansk Folkepartis næstformand Søren Espersen, som kom med påstanden på Twitter, hvor han citerede Libanons undervisningsminister.

- Libanons undervisningsminister Elias Bousaab: "Rundt regnet 2 ud af 100 flygtninge ind i Europa er sendt af sted af Islamisk Stat".

https://twitter.com/espersendf/status/644083708220305408

Også partiets gruppeformand Peter Skaarup var ude med budskabet. Her var det imidlertid ikke længere 2 ud af 100, men derimod 2 ud af 10 der efter sigende skulle være terrorister.

- Når der kommer oplysninger fra Libanon om, at 2 ud af 10 der kommer ad den her vej er militante terrorister, der forsøger på at udnytte flygtningestrømmen til at komme til blandt andet Danmark af de vestlige lande, så er det klart, så skal det føre til eftertanke, sagde han til Radio24Syv d. 22. september.

/Radio24syv/videos/vb.261377963890954/1147447301950678/?type=3

Begge udsagn er dog udokumenterede, fortæller DR’s Detektor, som har talt med kilden til tallet, Libanons undervisningsminister, Elias Bou Saab. Ifølge ham bygger tallet blot på spekulationer og handler slet ikke om de flygtninge, der kommer til Danmark.

- Da jeg udtalte mig, snakkede jeg om flygtninge i Libanon - ikke i Europa. Jeg sagde, at der kunne være ekstremister i lejrene her i Libanon, siger ministeren til Detektor.

Læs også : PET: Flygtningestrøm fører næppe terrorister til Danmark

Skaarup: Vi ved det ikke

Peter Skaarup erkender over for Detektor, at påstanden om, at 2 ud af 10 af de flygtninge, der kommer til Danmark, ikke kan dokumenteres.

Om det er 2 ud af 100, kan vi ikke vide med sikkerhed. Det er der ikke nogen, der ved. Peter Skaarup, Dansk Folkeparti

Ifølge næstformanden var det en fortalelse. Han mente 2 ud af 100.

Desuden erkender han, at der ikke er dokumentation for, at 2 ud af 1oo flygtninge er terrorister.

- Om det er 2 ud af 100, kan vi ikke vide med sikkerhed. Det er der ikke nogen, der ved. Jeg ved det ikke, du ved det ikke, siger han.

Tal bygger på ”mavefornemmelse”

At udenrigsministerens vurdering alene handler om flygtninge i Libanon, er ikke det eneste problem ved at bruge tallet om flygtninge i Danmark.

Jeg har ingen information. Min mavefornemmelse siger mig, at ja - de har iværksat sådan en operation. Elias Bousaab, Undervisningsminister, Libanon

Påstanden om, at 2 ud af 100 flygtninge kan være terrorister, er nemlig kun baseret på en mavefornemmelse, fortæller han til flere britiske medier. Til The Sun siger han:

- Min mavefornemmelse siger mig, at de har iværksat sådan en operation.

Og i The Independent citeres han for at sige:

- Jeg har ingen information. Min mavefornemmelse siger mig, at ja - de har iværksat sådan en operation.

Skaarup vil stadig have kontrol

Peter Skaarup påpeger, at han havde læst, at ministeren ikke havde dokumentation for påstanden om, at 2 ud af 100 flygtninge skulle være terrorister. Men han mener ikke, at det ændrer ved, at man fortsat bør være opmærksom på de mange flygtninge.

Tip os! Du kan være med til at bestemme, hvad Detektor skal faktatjekke. Skriv en besked på Detektors Facebook-side eller send en e-mail til detektor@dr.dk.

- Man skal være opmærksom, når der lige pludselig kommer mange tusinde mennesker til den danske grænse. Vi synes, det er en god ide at kontrollere, hvem der kommer ind i vores land, siger han til Detektor.